Euroopa Liidu Teataja L 293 , 29/10/2002 Lk 0009 - 0010



Komisjoni määrus (EÜ) nr 1921/2002, 28. oktoober 2002, millega muudetakse määrust (EMÜ) nr 3149/92, millega kehtestatakse ühenduses enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. detsembri 1987. aasta määrust (EMÜ) nr 3730/87, millega kehtestatakse sekkumisvarudest pärit ja ühenduses enim puudustkannatavatele isikutele jaotamiseks ettenähtud toiduainete kindlaksmääratud organisatsioonidele tarnimise üldeeskirjad, [1] muudetud määrusega (EÜ) nr 2535/95, [2] eriti selle artiklit 6, ning arvestades järgmist: (1) Komisjoni määruse (EMÜ) nr 3149/92 [3] (viimati muudetud määrusega (EÜ) nr 1098/2001 [4]) artiklis 3 sätestatakse, et enim puudustkannatavatele isikutele toiduainete tarnimise aastaplaani rakendatakse 1. oktoobrist kuni järgmise aasta 30. septembrini. Sekkumisvarude tõhusa haldamise huvides tuleks kehtestada sätted, et tagada jaotatavate toodete sekkumisvarudest kõrvaldamine hiljemalt jaotamisaasta 31. augustiks. (2) Määruse (EMÜ) nr 3149/92 artiklis 5 kehtestatakse kättesaadavaks tehtud toodete arvestuslik väärtus. Seda sätet tuleks kohandada veise- ja vasikalihaturu ühist korraldust mõjutavate sekkumiskava muudatuste arvesse võtmiseks. (3) Määruse (EMÜ) nr 3149/92 artikkel 8 tuleks kehtetuks tunnistada, kuna seda ei kohaldata enam, sest asjaomased veokulud hüvitatakse tehtud kulutuste põhjal. (4) Käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 3149/92 muudetakse järgmiselt. 1. Artikli 3 lõikele 1 lisatakse järgmine teine lõik: "Tooted kõrvaldatakse sekkumisvarudest 1. oktoobrist kuni järgmise aasta 31. augustini." 2. Artikkel 5 asendatakse järgmisega: "Artikkel 5 1. Olenemata määruse (EMÜ) nr 1883/78 [5] artiklist 8, on käesoleva määruse alusel sekkumisvarudest saadud toodete arvestuslik EPATF tagatisrahastu raamatupidamises iga majandusaasta 1. oktoobril kehtiv sekkumishind. Veiseliha puhul on kättesaadavaks tehtud toodete arvestuslik väärtus 30. juunil 2002 kohaldatav sekkumishind. Selle hinna suhtes kohaldatakse lisas sätestatud koefitsiente. Liikmesriikides, kus eurot ei ole kasutusele võetud, arvestatakse sekkumishinna arvestuslik väärtus ümber riigi vääringusse, kasutades 1. oktoobril kohaldatavat vahetuskurssi. 2. Sekkumistoodete ühest liikmesriigist teise üleviimisel kirjendab tarnija liikmesriik tarnitud toote arvestusülekande väärtuseks nulli ja sihtliikmesriik kirjendab need tarnekuu sissetulekuna, võttes aluseks lõike 1 kohased hinnad." 3. Artikkel 8 tunnistatakse kehtetuks. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse 1. oktoobrist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. oktoober 2002 Komisjoni nimel komisjoni liige Franz Fischler [1] EÜT L 352, 15.12.1987, lk 1. [2] EÜT L 260, 31.10.1995, lk 3. [3] EÜT L 313, 30.10.1992, lk 50. [4] EÜT L 150, 6.6.2001, lk 37. [5] EÜT L 216, 5.8.1978, lk 1. --------------------------------------------------